b'\n_START_ARTICLE_\nJonas Mikutavi\xc4\x8dius\n_START_PARAGRAPH_\nJonas Mikutavi\xc4\x8dius (1870 m. gegu\xc5\xbe\xc4\x97s 17 d. \xc5\xa0eduvoje, Raseini\xc5\xb3 apskr. \xe2\x80\x93 1963 m. rugs\xc4\x97jo 25 d. Minersville, PA, JAV) \xe2\x80\x93 vargonininkas ir chorvedys.\n_START_SECTION_\nBiografija\n_START_PARAGRAPH_\nVargonuoti mok\xc4\x97si pas \xc5\xa0eduvos vargoninink\xc4\x85 Stanislov\xc4\x85 Tautkevi\xc4\x8di\xc5\xb3 ir J. Naujalio vargoninink\xc5\xb3 kursuose Kaune. 1905 m. atvyk\xc4\x99s \xc4\xaf JAV, apie trejus metus vargonininkavo Providence, RI, o v\xc4\x97liau iki mirties vargonininkavo ir vadovavo chorui \xc5\xa0v. Pranci\xc5\xa1kaus lietuvi\xc5\xb3 parapijoje Minersville. Chor\xc4\x85 i\xc5\xa1mok\xc4\x97 daug giesmi\xc5\xb3, mi\xc5\xa1i\xc5\xb3, mi\xc5\xa1par\xc5\xb3 ir dain\xc5\xb3, stat\xc4\x97 \xc4\xafvairius veikalus, nema\xc5\xbeai koncertavo ir dalyvavo tautiniuose renginiuose. Su choru dalyvavo JAV 150-me\xc4\x8dio jubiliejin\xc4\x97se i\xc5\xa1kilm\xc4\x97se Filadelfijoje ir 1939 m. Pasaulin\xc4\x97s parodos Lietuvi\xc5\xb3 dienoje Niujorke, buvo vienas i\xc5\xa1 Pensilvanijos Lietuvi\xc5\xb3 dien\xc5\xb3 organizatori\xc5\xb3._NEWLINE_Pad\xc4\x97jo organizuoti ALRK Vargoninink\xc5\xb3 s\xc4\x85jung\xc4\x85 \xe2\x80\x93 nuo 1916 m. jos narys, aktyvus Baltimores provincijos Vargoninink\xc5\xb3 s\xc4\x85jungos narys ir provincijos kuopos valdybos pirmininkas. S\xc5\xabnus Vincentas Mikutavi\xc4\x8dius, taip pat vargonininkas, vargonininkavo ir vadovavo chorams \xc5\xa0v. Kazimiero lietuvi\xc5\xb3 parapijoje St. Clair, PA, ir \xc5\xa0v. Pranci\xc5\xa1kaus lietuvi\xc5\xb3 parapijoje Minersville._NEWLINE_Nuo 1935 m. ALRK Vargoninink\xc5\xb3 s\xc4\x85jungos narys.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'